 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2021.gada 10.septembrī Nr.180**

(protokols Nr.9, 1.p.)

**Par dotācijas administratīvi teritoriālās reformas īstenošanas rezultātā radušos administratīvo izdevumu saņemšanai pieprasīšanu**

Saskaņā ar Ministru Kabineta 04.03.2021. noteikumiem Nr.142 “Kārtība, kādā pašvaldībām piešķir vienreizēju dotāciju, lai līdzfinansētu administratīvi teritoriālās reformas īstenošanas rezultātā radušos administratīvos izdevumus” 6.punktu Valsts reģionālās attīstības aģentūrā ne vēlāk kā līdz 2021.gada 15.septembrim ir jāiesniedz pieteikums par vienreizējas dotācijas administratīvi teritoriālās reformas īstenošanas rezultātā radušos administratīvo izdevumu līdzfinansējuma saņemšanai.

Ministru Kabineta 04.03.2021. noteikumu Nr.142 5.3.punkts paredz, ka dotāciju piešķir no Vides aizsardzības un reģionālās attīstības ministrijas budžeta programmā 30.00.00 "Attīstības nacionālie atbalsta instrumenti" šim mērķim paredzētajiem līdzekļiem 2021. gadam, nodrošinot valsts budžeta līdzfinansējumu katram novadam, kurš izveidosies, apvienojoties pēc vietējo pašvaldību vēlēšanām 2021. gadā. Dotāciju piešķir šādā apmērā: novada pašvaldībai, kura veidojas, apvienojoties četrām administratīvajām teritorijām, kopējais dotācijas apmērs nepārsniedz 263 644 *euro*.

Pamatojoties uz Ministru Kabineta 2021.gada 4.marta noteikumiem Nr.142 “Kārtība, kādā pašvaldībām piešķir vienreizēju dotāciju, lai līdzfinansētu administratīvi teritoriālās reformas īstenošanas rezultātā radušos administratīvos izdevumus”, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Andrejs Ceļapīters, Andris Dombrovskis, Andris Sakne, Artūrs Čačka, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET – NAV, ATTURAS – NAV**, Madonas novada pašvaldības dome **NOLEMJ:**

1. Iesniegt Valsts reģionālās attīstības aģentūrā pieteikumu par vienreizējās dotācijas administratīvi teritoriālās reformas īstenošanas rezultātā radušos administratīvo izdevumu līdzfinansējuma saņemšanai EUR 263644.00 apmērā:

|  |  |  |
| --- | --- | --- |
| N.p.k. | Izmaksu veids | Summa, EUR |
| 1. | Kārtējie uzturēšanas izdevumi | 226414 |
| 2. | Kapitālie izdevumi | 37230 |

1. Atbildīgo par lēmuma izpildi noteikt Centrālās administrācijas Finanšu nodaļas galveno grāmatvedi I.Einiku.
2. Uzdot Lietvedības nodaļai domes lēmumu un pieteikumu nosūtīt Valsts reģionālās attīstības aģentūrai līdz 2021.gada 14.septembrim.
3. Kontroli par lēmuma izpildi uzdot pašvaldības izpilddirektoram.

Domes priekšsēdētājs A.Lungevičs

*Einika 64860877*

*Zāle 64860095*